Diari Oficial de la Generalitat Valenciana


Sumari del DOGV 4230, del 17-04-2002 (2002/3424)

Notificació al senyor Rafael Picó Juan. Expedient número ESSANC 345/2001.
-------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3424


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Rafael Picó Juan. Expedient número ESSANC 345/2001. [2002/F3424]
  
De conformitat amb el que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte es procedeix a notificar el senyor Rafael Picó Juan, amb últim domicili conegut al carrer de la Verge de la Salut, número 18, de la localitat d'Onil, l'acord d'iniciació I-2001/0345, de data 4 de febrer de 2002, dictat en l'expedient sancionador que s'està tramitant al Servei d'Espectacles i Establiments Públics:
  
«Vista la denúncia formulada per la Guàrdia Civil d'Onil i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 24 de novembre de 2001, sent les 04.30 hores, es va realitzar inspecció a l'establiment denominat Pub Pati, situat al carrer de la Verge de la Salut, 16, d'Onil, el titular del qual és el senyor Rafael Picó Juan, domiciliat al carrer de la Verge de la Salut, 18, d'Onil, i s'hi va verificar que si bé es trobava tancat, accedien persones a l'interior per una terrassa que dóna a una porta lateral del local. A l'interior es trobaven 13 persones consumint begudes i amb la música funcionant. S'incomplien així les normes establides en l'Ordre de 29 de desembre de 2000, de la Conselleria de Justícia i Administracions Públiques, en què es regulen els horaris d'espectacles i establiments públics (DOGV núm. 3.908, de 02.01.2001).
  
Els referits fets poden constituir una infracció qualificada de lleu, tipificada en l'article 21.g) de la Llei 2/1991, d'Espectacles, Establiments Públics i Activitats Recreatives, la sanció de la qual es determina en l'article 26.a) de la citada llei, el qual estableix:
  
Les faltes lleus se sancionaran amb advertència i/o multa en quantia fins a 100.000 pessetes, i en el present supòsit es proposa una sanció de 100.000 pessetes (601,01 euros).
  
Tot això sense perjudici del que resulte de la instrucció, sent òrgan competent per a la resolució del present expedient el director territorial de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Rafael Picó Juan per presumpta infracció de l'article 21.g), de la Llei 2/1991, que es tramitarà mitjançant el procediment simplificat previst en els articles 23 i 24 del Reial Decret 1.398/1993, de 4 d'agost, en relació amb els articles 31.a) i 33 de la Llei 2/1991, i se li significant que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat i que, en aquest cas, es resoldrà el procediment amb la imposició de la sanció que procedisca.
  
Així mateix s'acorda nomenar instructor i secretari de l'expedient sancionador a Walenka Arévalo Caballero i a Mª Ángeles Sebastiá Rodríguez respectivament, a les quals se'ls notificarà en forma aquest nomenament, així com als inculpats, de conformitat amb el que estableix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993. Perquè en qualsevol moment del procediment puguen ser objecte de recusació, segons el que disposen els articles 28 i 29 de la citada Llei 30/1992.
  
En virtut del que estableix l'article 31.a) de la Llei 2/1991, d'Espectacles, Establiments Públics i Activitats Recreatives, se li concedeix un termini de 10 dies, comptadors a partir de l'endemà de la notificació del present acord, perquè aporte totes les al·legacions, documents o informacions que estime convenients.
  
I perquè valga de notificació a l'interessat mencionat anteriorment, s'expedeix el present edicte.